বসুন্ধরা গ্রুপ বাংলাদেশের অন্যতম বৃহৎ শিল্প প্রতিষ্ঠান। ১৯৮৭ সালে এটি ইস্ট ওয়েস্ট প্রপার্টি ডেভেলপমেন্ট (প্রাঃ) লিমিটেড হিসেবে আবাসন ব্যবসার মধ্য দিয়ে তাদের যাত্রা শুরু করে।   ইতিহাস  বসুন্ধরা গ্রুপ ১৯৮৭ সালে আবাসন ব্যবসা হিসেবে প্রতিষ্ঠাতা ও বর্তমান চেয়ারম্যান আহমেদ আকবর সোবহানের উদ্যোগে যাত্রা শুরু করে। সিয়াম সোবহান বসুন্ধরা গ্রুপের ভাইস চেয়ারম্যান। বসুন্ধরা গ্রুপ এর প্রথম সফল প্রকল্পের পরে উৎপাদন, শিল্প এবং বাণিজ্যসহ বিভিন্ন নতুন খাতে বিনিয়োগ করে। ১৯৯০ এর দশকে সিমেন্ট, কাগজ, টিস্যু পেপার এবং ইস্পাত উৎপাদন, এলপি গ্যাসের বোতলজাতকরণ এবং বিতরণের পাশাপাশি আরও অনেক উদ্যোগ গ্রহণ করা হয়েছিল। ২০১৪ সালের ৪ ফেব্রুয়ারি তত্ত্বাবধায়ক সরকার কর্তৃক দায়েরকৃত কর ফাঁকির মামলায় বসুন্ধরা গ্রুপের কর্মকর্তাদের আত্মসমর্পণ করার নির্দেশ দেয় বাংলাদেশ সুপ্রিম কোর্ট। ২০১১ সালের ১৯ ডিসেম্বর বসুন্ধরার জমির দাম নিয়ে মোহাম্মদ শাহজাহান 'জালিয়াতির' অভিযোগে বসুন্ধরার চেয়ারম্যান আহমেদ আকবর সোবহানের বিরুদ্ধে মামলা করেছিলেন। বসুন্ধরা বাংলাদেশ অর্থনৈতিক অঞ্চল কর্তৃপক্ষের কাছ থেকে বাংলাদেশের কেরানীগঞ্জে দুটি বিশেষায়িত অর্থনৈতিক অঞ্চল স্থাপনের অনুমতি পেয়েছে। ২০২০ সালে বসুন্ধরা বাংলাদেশের বৃহত্তম বিটুমিন প্লান্ট তৈরি করতে ১৪৩.৭ মিলিয়ন ডলার বিনিয়োগ করেছে। এই কারখানাটি এককভাবে বাংলাদেশকে বিটুমিন উৎপাদনে স্বয়ংসম্পূর্ণ হতে সহায়তা করবে এবং উদ্বৃত্ত বিদেশে রফতানি করা যাবে।   অঙ্গপ্রতিষ্ঠান ও পণ্যসমূহ   আবাসন খাত ইস্ট ওয়েস্ট প্রপার্টি ডেভেলপমেন্ট (প্রাঃ) লিমিটেড  বসুন্ধরা সিটি ডেভেলপমেন্ট লিমিটেড  সিমেন্ট  মেঘনা সিমেন্ট মিলস্‌ লিমিটেড বসুন্ধরা সিমেন্ট  পেপার বসুন্ধরা পেপার মিলস্‌ লিমিটেড বসুন্ধরা মাল্টি পেপার ইন্ডাসট্রিজ লিমিটেড বসুন্ধরা টিস্যু ইন্ডাস্ট্রিজ লিমিটেড  বিএনডিবিল  বসুন্ধরা স্টিল কমপ্লেক্স লিমিটেড  এনার্জি  বসুন্ধরা এলপি গ্যাস লিমিটেড তেল এবং গ্যাস সুন্দরবন ইন্ডাস্ট্রিয়াল কমপ্লেক্স   সার্ভিস  আন্তর্জাতিক কনভেনশন সিটি বসুন্ধরা (আই সি সি বি) শপিং মল - বসুন্ধরা সিটি বসুন্ধরা টেকনোলজিস লিমিটেড  বসুন্ধরা ট্রেডিং কোম্পানি লিমিটেড  বসুন্ধরা ইন্ডাস্ট্রিয়াল কমপ্লেক্স লিমিটেড  পেভার ম্যানুফ্যাকচারিং প্ল্যান্ট  বসুন্ধরা কম অ্যান্ড নেটওয়ার্কস লিমিটেড  বিনোদন টগি ওয়ার্ল্ড  আল্টিমেট ফান ফ্যাক্টরি বসুন্ধরা  কর্পোরেট সামাজিকদায়িত্ব  বসুন্ধরা সামাজিক ফাউন্ডেশন বসুন্ধরা টেকনিক্যাল ইন্সটিটিউট (বিটিআই) বসুন্ধরা আদ দিন হাসপাতাল  বসুন্ধরা চক্ষু হাসপাতাল  বসুন্ধরা ফুড  বসুন্ধরা ফুড এন্ড বেভারেজ ইন্ডাস্ট্রিজ লিমিটেড বসুন্ধরা লজিস্টিক্‌স লিমিটেড  বসুন্ধরা শিপিং লিমিটেড  রেস্টুরেন্ট চেইন বাবা রাফি বাংলাদেশ দ্য ফুড হল ফুড স্ট্রিট সানফ্লাওয়ার রেস্টুরেন্ট মিডিয়া ইস্ট ওয়েস্ট মিডিয়া গ্রুপ দৈনিক কালের কন্ঠ বাংলাদেশ প্রতিদিন বাংলানিউজ২৪.কম নিউজ টুয়েন্টি ফোর দৈনিক সান রেডিও ক্যাপিটাল  টি স্পোর্টস   খেলাধুলা বসুন্ধরা কিংস রংপুর রাইডার্স শেখ জামাল ধানমন্ডি ক্লাব শেখ রাসেল ক্রীড়া চক্র   বসুন্ধরা সিটি  বসুন্ধরা সিটি বসুন্ধরা গ্রুপের নির্মিত দক্ষিণ এশিয়ার ২য় বৃহত্তম শপিং মল। বাংলাদেশের রাজধানী ঢাকার পান্থপথে কাওরান বাজারের নিকটে অবস্থিত এই বহুতল ভবনটি আধুনিক স্থাপত্য নকশা অনুযায়ী নির্মিত হয়েছে। বসুন্ধরা সিটি ভবনটি একটি ২১ তলাবিশিষ্ট ভবন, যার নিচের ৮টি তলা বিপণী বিতানের জন্য ব্যবহার করা হয় এবং অবশিষ্ট তলাগুলি বসুন্ধরা গ্রুপের দপ্তর হিসেবে ব্যবহার করা হয়। ভবনের বিপণী বিতান অংশে প্রায় ২,৫০০টি দোকানের জায়গা রয়েছে। এছাড়াও আছে খাবারের দোকানের জন্য একটি নির্দিষ্ট তলা, মাটির নিচে বা বেসমেন্ট লেভেলে অবস্থিত একটি বড় শরীরচর্চা কেন্দ্র, একটি মাল্টিপ্লেক্স সিনেমা হল এবং এর উপরের তলাতে শিশুদের বিনোদন কেন্দ্রসহ একটি খাবারের রেস্তোরাঁ। ছাদে বাগানসহ সম্পূর্ণ শীতাতপ নিয়ন্ত্রিত এই বিপণী বিতানটি ঢাকার নগরীর আধুনিকায়নের অন্যতম প্রতীক হিসেবে বিবেচিত।   তথ্যসূত্র   বহিঃসংযোগ  বসুন্ধরা গ্রুপের দাপ্তরিক ওয়েবসাইট  বিষয়শ্রেণী:বসুন্ধরা গ্রুপ বিষয়শ্রেণী:বাংলাদেশের সম্মিলিত কোম্পানি বিষয়শ্রেণী:বাংলাদেশের আবাসন কোম্পানি বিষয়শ্রেণী:১৯৮৭-এ বাংলাদেশে প্রতিষ্ঠিত